નગોડ કડવી, તૂરી અને તીખી; હળવી, લૂખી, ઉષ્‍ણવીર્ય, ગરમ, કફ અને વાયુદોષ શામક, ભૂખવર્ધક, આમપાચક, બળવર્ધક, રસાયન, દ્રષ્ટિશક્તિવર્ધક, યકૃતને ઉત્તેજક, પીડાશામક, વાળને કાળા કરનાર, સ્મૃતિવર્ધક, મૂત્રલ, માસિક જન્માવનાર અને કૃમિ શૂળ-‍પીડા, સોજા, વાયુ, ખાંસી, તાવ (વિષમજ્વર-મેલેરિયા), કોઢ, કફજ્વર તથા કર્ણસ્ત્રાવ મટાડનાર છે. તે મસ્તક પીડા, રાંઝણ, આમવાત, સંધિવા અને પીડાકર્તા રોગોમાં અને ફેફસાના સોજા, પ્‍લ્યૂરસી, મૂત્રાઘાત, કષ્‍ટાર્તવ અને સૂતિકારોગમાં ખાસ લાભપ્રદ છે. નગોડ પ્રાયઃ બધા રોગોમાં શિલાજીત સાથે લેવાથી વધુ લાભ કરે છે.